Document ID: 31988R2583

*****
ΚΑΝΟΝΙΣΜΟΣ (ΕΟΚ) αριθ. 2583/88 ΤΗΣ ΕΠΙΤΡΟΠΗΣ
της 18ης Αυγούστου 1988
που τροποποιεί τον κανονισμό (ΕΟΚ) αριθ. 2325/86 σχετικά με τις ανακοινώσεις από τα κράτη μέλη στην Επιτροπή στον τομέα των πίσων, κουκιών, φουλιών και γλυκών λούπινων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1431/82 του Συμβουλίου της 18ης Μαΐου 1982 περί ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 1104/88 (2), και ιδίως το άρθρο 5,
Εκτιμώντας:
ότι για να εφαρμοστεί το καθεστώς των μέγιστων εγγυημένων ποσοτήτων πρέπει να πληροφορηθεί η Επιτροπή, πριν από τα μέσα Αυγούστου, τις πλέον πρόσφατες εκτιμήσεις των κρατών μελών όσον αφορά την παραγωγή των πίσων, των κουκιών, των φουλιών και των γλυκών λούπινων· ότι πρέπει επομένως να τροποποιηθεί ο κανονισμός (ΕΟΚ) αριθ. 2325/86 της Επιτροπής (3)·
ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΟΚ) αριθ. 2325/86 αντικαθίσταται από το ακόλουθο κείμενο:
«Άρθρο 6
Τα κράτη μέλη ανακοινώνουν στην Επιτροπή πριν από τις 15 Αυγούστου, κάθε χρόνο, τα στοιχεία όσον αφορά:
- τις εκτάσεις και την παραγωγή των πίσων, κουκιών, φουλιών και γλυκών λούπινων, σχετικά με την προηγούμενη περίοδο εμπορίας,
- τις εκτάσεις και την παραγωγή των πίσων, κουκιών, φουλιών και γλυκών λούπινων, σχετικά με την τρέχουσα περίοδο εμπορίας.»
Ωστόσο τα στοιχεία που αναφέρονται στη δεύτερη περίπτωση και αφορούν την περίοδο εμπορίας 1988/89, ανακοινώνονται πριν από τις 20 Αυγούστου 1988.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Αυγούστου 1988.

Labels: 12
7
17